نهدف إلى أن تكون لنا الريادة الأولى في مجال العقارات المصري، من خلال توفير خدمات شاملة، تلبي احتياجات السوق العقاري .
#000000
الاستثمار في العقارات التجارية .. لبناء الثروة والحفاظ على رأس المال
#000002
العقارات التجارية عادة بتؤجر للأعمال التجارية وأغراض البيع بالتجزئة، والاستثمار في العقارات التجارية ممكن يتضمن شراء أو تطوير عقارات بيتم تصميمها بهدف تأجيرها بشكل تجاري، وعلى عكس العقارات السكنية فعملية تأجير وجمع الإيجار بيكون من شركات مش من أفراد مستأجرين، وعشان كده فالاستثمار في العقارات التجارية له فوائد كتير منها:
#000003
دخل أعلى: فالعقارات التجارية بتتمتع بعائد أفضل على الاستثمار بمعدل يترواح من 6 إلى 12 %، ده غير إن مخاطر خلو الوحدات فيها بيكون أقل وعقود الإيجار بتستمر مدة أطول من الإيجارات السكنية.
منافسة أقل: ميزة مهمة مرتبطة بالعقارات التجارية وهي المنافسة الأقل نسبيا وده بسبب صعوبة الاستثمار في العقارات التجارية لأنها بتكون مكلفة ماليا أكتر من العقارات السكنية وعشان كده كتير بيتوجهوا للعقارات السكنية.
إيجارات طويلة الأجل: عادة العقارات التجارية بتكون عقود التأجير بتاعتها أطول مقارنة بالإيجار السكني وعشان كده فهي بتوفر للمستثمرين عائدات ضخمة وتدفقات شهرية كبيرة، وفي حالات كتير ممكن مدد عقود الإيجار دي تستمر لسنوات.
ضمان الحصول على الإيجار: فالمباني التجارية غالبا بتؤجر لشركات وبالتالي عشان تهتم بصورتها بتقوم دايما بالاهتمام بالعقار وصيانته وإدارته بشكل صحيح، ده غير إن الشركات بتميل لدفع الإيجار في ميعاده عشان
#000004
وعشان تقرر انت حابب تستثمر في أنهي نوع من العقارات التجارية فلازم تفهم الأنواع المختلفة منها واللي ممكن نقسمها بشكل عام لخمس أنواع:
#000005
المكاتب: وده من أشهر أنواع العقارات التجارية واللي ممكن تكون عبارة عن مكتب واحد مستأجر أو مبنى كامل، والمساحات المكتبية ممكن تتقسم لفئات:
#000006
الفئة الأولى ودي بتضم العقارات التجارية حديثة البناء واللي موقعها بيكون مميز وبيكون سهل الوصول إليها من كل مكان.
#000007
الفئة التانية ودي عادة المباني بتاعتها بتكون أقدم وبالرغم من إن بيتم صيانتها والحفاظ عليها بشكل دائم إلا إنها ممكن تحتاج تصليحات وتحديثات صغيرة.
#000008
مباني البيع بالتجزئة: ودي برده من أشهر أنواع العقارات التجارية واللي ممكن تتنوع من مراكز التسوق والمجمعات الاستهلاكية والبنوك والمطاعم وغالبا بتكون موجودة في المناطق الحضرية أكتر وعلى الطرق السريعة.
المباني الصناعية: واللي بتتميز بالمساحات الضخمة المجهزة إنها تتحمل أعباء البيئة الصناعية وباحتياطات أمنية وصحية عالية المستوى واللي ممكن يتم استغلالها عشان تكون مستودعات ومخازن أو مصانع.
التجمعات السكنية متعددة الأسر: وهي المباني أو التجمعات السكنية متعددة الأسر واللي بتضم أكتر من أربع أسر في المبنى الواحد.
المباني لأغراض خاصة: واللي بتكون مصممة لغرض محدد لدرجة إنه بيكون من الصعب بعد كده استخدامها لأي غرض تاني وده زي مثلا الجراجات وأماكن غسيل السيارات والمدارس والمستشفيات، وبرده المباني السياحية والترفيهية ممكن تدخل ضمن الفئة دي زي الفنادق والمطارات والملاعب الرياضية والحدائق الترفيهية.
#000009
الاستثمار في العقارات يعتبر وسيلة مهمة لبناء الثروة والحفاظ على رأس المال اللي تم استثماره، والعقارات التجارية بالأخص معروفة إنها من أكتر الاستثمارات العقارية اللي بتوفر مصادر دخل مرتفعة مع عدم وجود خسائر كبيرة، ولو انت بتستثمر في مجال العقارات السكنية وحابب تتعرف أكتر على ازاي ممكن تستثمر في العقارات التجارية، فالبوست ده هيساعدك إنك تعرف معلومات كتير عنها.
#000010
أحدث المقـــالات
#000011
ما لا تعرفه عن مساحة شقتك!
#000012
"إيه ده؟! دي مش المساحة إلي أنا مشتري الشقة عليها"
الصدمة دي أي واحد لسه مشتري شقة وجاي...
#000013
إزاي تختار شقتك "صح"؟
#000014
"الشقة" الكلمة دي كانت ومازالت مصدر رعب لكتير من الشباب اللي بيفكروا يتجوزوا لأنها علشان ت...
#000015
الاستثمار في العقارات يعتبر وسيلة مهمة لبناء الثروة والحفاظ على رأس المال اللي تم استثماره، والعقارا...
#000016
بيت الوطن ( O 140 ) الحي الخامس
#000017
مشروع امتداد النرجس D 212
#000018
مشروع بيت الوطن I 81
#000019
مشروع النرجس الجديدة C 112
#000020
نتمتع بخبرة عالية، في توفير مستوى اجتماعي متزن، من أجل إيجاد الخصائص المثالية للاستثمار العقاري؛ مما يزيد معدلات الربح كما نهدف إلى أن تكون لنا الريادة الأولى في مجال العقارات المصري، من خلال توفير خدمات شاملة، تلبي احتياجات السوق العقاري .
#000021
عناوين مكاتب المبيعات
#000022